
****

Глобални план пројектне наставе по часопису МОЈ ФАЗОН

Поштоване колеге, пред вама је глобални план пројектних садржаја који ће излазити у часопису МОЈ ФАЗОН. Током школске 2022/23. године у часопису МОЈ ФАЗОН биће објављено 5 пројеката који ће вам помоћи да организујете и реализујете пројектну наставу или да допуните ваше пројектне активности нашим идејама. У глобалном плану су представљени наши пројекти, време њиховог објављивања у часопису по месецима, исходи, међупредметне компетенције и број часова по пројекту у складу са наставним планом и програмом. Кроз наше пројекте ученици ће се сусрести са друштвеним играма, упознати живот наших предака, учествовати у организацији и припремању тематске представе, завирити у свет науке и експеримената. Усавршаваће своју моторику, вештине, интелектуалне и организационе способности кроз организовање сајмова, такмичења и стицаће знање и вештине кроз спој традиционалних, али и савремених, дигиталних наставних средстава и метода. Одређени пројекти ће због својих садржаја излазити у наставцима.

Унапред се радујемо дружењу са вама!

Чланови редакције часописа МОЈ ФАЗОН

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **РЕДНИ БРОЈ** | **ПРОЈЕКАТ/ АКТИВНОСТИ / КОМПЕТЕНЦИЈЕ** | **ИСХОДИ**  *На крају пројекта ученик ће бити у стању да:* | **ОБЈАВЉИВАЊЕ ПРОЈЕКАТА ПО МЕСЕЦИМА** | | | | | | | | | |
| **Септ.** | **Окт.** | **Нов.** | **Дец.** | **Јан.** | **Феб.** | **Март** | **Апр.** | **Мај** | **Јун** |
| 1. | **КОЦКА ЈЕ БАЧЕНА**  (Трајање 8 часова)  **Наставне јединице:**   1. **И срећа и знање** 2. **Настанак друштвених игара** 3. **Врсте друштвених игара** 4. **Картице знања** 5. **Скица и правила** 6. **Табла** 7. **Коцке и фигуре** 8. **Презентације друштвене игре**   **Међупредметне компетенције:**   * компетенција за учење; * за одговорно учешће у демократском друштву; * за одговоран однос према околини; * за одговоран однос према здрављу; * за сарадњу; * дигитална компетенција; * комуникативна; * компетенција за рад са подацима; * предузимљивост и оријентација ка предузетништву. | * повеже граматичке појмове обрађене у претходним разредима са новим наставним садржајима; * повеже информације исказане у линеарном и нелинеарном тексту и на основу њих изводи закључак; * прилагоди језички израз комуникативној ситуацији – формалној и неформалној; * именује елементе и опише особине квадра и коцке; * црта мреже и прави моделе квадра и коцке; * реши проблемске задатке у контексту мерења; * одреди положај и границу Србије, положај главног града и већих насеља на географској карти Србије; * одреди положај и именује природне и друштвене објекте на географској карти Србије; * повеже различите природно-географске карактеристике Србије са размештајем становништва, изгледом насеља и делатностима људи; * уважава националну и културну разноликост као основу за суживот свих грађана Републике Србије; * представи знамените личности, културна добра и природне лепоте по којима је Србија препознатљива у свету; * повеже резултате рада са уложеним трудом; * сарађује са другима у групи на заједничким активностима. | Х | Х |  |  |  |  |  |  |  |  |
| 2 | **КАД МОЈЕ УШИ ЧУЈУ….**  ( Трајање 6 часова )  **Наставне јединице:**   1. **Песма и мелодија** 2. **Текст и инструменти** 3. **Компоновање** 4. **Аранжман** 5. **Проба** 6. **Новогодишњи концерт**   **Међупредметне компетенције:**   * комуникативна; * компетенција за учење; * за решавање проблема; * за сарадњу; * естетичка компетенција. | * разликује инструменте по боји звука и изражајним могућностима; * повеже карактер дела са избором инструмента и елементима музичкe изражајнoсти; * уочи контраст и понављање у музичком делу; * пева и свира по слуху и са нотног текста песме различитог садржаја и расположења; * примени изражајне музичке елементе; * осмисли и изведе једноставну ритмичку и мелодијску пратњу; * осмисли музички одговор на музичко питање; * осмисли једноставну мелодију на краћи задати текст; * изабере одговарајући музички садржај (од понуђених) према литерарном садржају; * поштује договорена правила понашања при слушању и извођењу музике; * учествује у школским приредбама и манифестацијама; * користи амбалажу и предмете за једнократну употребу у стваралачком раду; * поштује инструкције за припремање, одржавање и одлагање материјала и прибора; * сарађује са другима у групи на заједничким активностима; * разликује књижевне врсте. |  |  | Х |  |  |  |  |  |  |  |
| 3 | **ТРАГОВИМА НАШИХ ПРЕДАКА**  ( трајање: 6 часова)  **Наставне јединице:**   1. **Некада давно** 2. **Живот људи некад и сад** 3. **У ковачници** 4. **У пекари** 5. **Дворска трпезарија** 6. **Средњoвековни вашар**   **Међупредметне компетенције:**   * предузимљивост и оријентација ка предузетништву; * одговоран однос према околини; * комуникација; * компетенција за сарадњу; * компетенција за учење; * компетенција за рад са подацима; * дигитална компетенција. | * поштује инструкције за припремање, коришћење, одржавање и одлагање материјала и прибора; * повеже уметничко занимање и уметнички занат са одговарајућим продуктом; * сарађује са другима у групи на заједничким активностима; * прикаже хронолошки на ленти времена значајне историјске догађаје и личности; * опише начин живота људи кроз време користећи различите изворе информација; * представи ток и резултате истраживања (писано, усмено, помоћу ленте времена, презентацијом и/или цртежом и др); * пронађе и одабере потребне информације из различитих извора (писаних, сликовних, дигиталних); * повеже резултате рада са уложеним трудом; * распореди облике, боје, линије и/или текстуре креирајући оригиналне композиције; * сарађује са другима у групи на заједничким активностима; |  |  |  | Х | Х |  |  |  |  |  |
| 4 | **У СВЕТУ НАУКЕ И ЕКСПЕРИМЕНАТА**  (трајање 9 часoва)  **Наставне јединице:**   1. **У свету науке ( научна открића)** 2. **Наука и људи** 3. **На часовима физике, хемије и биологије** 4. **На часовима историје и језика** 5. **У лабораторији** 6. **Научна истраживања** 7. **Експерименти** 8. **План и организација сајма** 9. **Сајам науке**   **Међупредметне компетенције:**   * за решавање проблема; * компетенција за учење; * комуникативна; * за одговоран однос према околини; * компетенција за сарадњу; * компетенција за рад са подацима; * дигитална компетенција. | * сарађује са другима у групи на заједничким активностима; * представи резултате истраживања (писано, усмено, помоћу ленте времена, Power Point презентацијом и/или цртежом и др); * повеже резултате рада са уложеним трудом; * поштује инструкције за припремање, коришћење, одржавање и одлагање материјала и прибора; * идентификује и самостално раздваја смеше просејавањем, одливањем, цеђењем и испаравњем; * испита електричну проводљивост материјала помоћу једноставног струјног кола; * наведе примере штедљивог коришћења електричне енергије; * наведе примере употребе магнета у свакодневном животу. |  |  |  |  |  | Х | Х | Х |  |  |
| 5. | **КОРЗ СВА 4 РАЗРЕДА**  ( трајање: 7 часова)  **Наставне јединице:**   1. **Након четири године** 2. **Огранизација приредбе** 3. **Сакупљамо материјал** 4. **Сакупљамо материјал 2** 5. **Израда презентације** 6. **Генерална проба** 7. **На крају 4. разреда ( приредба)**   **Међупредметне компетенције:**   * естетичка компетенција; * за сарадњу; * компетенција за учење; * дигитална компетенција; * за решавање проблема; * предузимљивост и оријентација ка предузетништву; * за одговорно учешће у демократском друштву; * компетенција за рад са подацима; * комуникативна. | * сарађује са другима у групи на заједничким активностима; * представи резултате истраживања (писано, усмено, помоћу ленте времена, Power Point презентацијом и/или цртежом и др); * повеже резултате рада са уложеним трудом; * прикаже хронолошки на ленти времена или на неки други начин најважније активности у свом досадашњем животу; * самостално или уз помоћ одраслих користи предности дигитализације; * учествује у школским приредбама и манифестацијама. |  |  |  |  |  |  |  |  | Х | Х |